
לכבוד
ביטוח חקלאי – אגודה שיתופית מרכזית בע״מ
מחלקת תביעות גוף חובה
בדוא״ל: service@bth.co.il
א.ג.נ.,
			הנדון:	תאונה מיום 13/11/2019				
רכב מ.ר. 512-91-301
הנפגע: עידו מטיס, ת.ז. 032400681
1. ביום 13.11.19 בשעה 07:00 או בסמוך לכך, עת היה בדרכו לעבודה שמע מרשי רעש מכיוון הגלגלים על כן עצר בצד הדרך בסמוך למדרכה ברחוב דרך משמרות, בפרדס חנה כרכור, פתח את דלת הרכב ובמהלך היציאה נלכדה רגלו של מרשי בין המדרכה לבין הרכב והוא נפל ונחבל (להלן: "התאונה").
מצ״ב תעודת ביטוח חובה וצילום רישיון נהיגה, מסומנים "1 - 3".

1. לאחר התאונה, כשהוא מדמם מהחתכים בפניו, פנה מרשי לקבלת טיפול רפואי ונוכח אבחנה של חבלת ראש הוחלט להפנותו לחדר מיון. 

1. מרשי טופל בבית החולים הלל יפה, בחדרה, שם אובחנה חבלה בחלק הפרונטלי של הגולגולת, חתך של 1 סמ׳ בגשר האף עם שבר אפי, חתך בשפה העליונה וכאבים והגבלה בתנועות הצוואר.לאחר קבלת טיפול רפואי ראשוני שוחרר מרשי לביתו בהמלצה להמשך מעקב רפואי, נטילת משככי כאבים, ומנוחה.
מצ״ב תעודות רפואיות, מסומנות ״4- 9״

1. מרשי אשר המשיך לסבול מכאבים בראשו, בפנים ובצוואר טופל במסגרת הקהילה, ונוכח תלונותיו בדבר קשיי נשימה, כמו גם ירידה בשמיעה הופנה להמשך מנוחה, מעקב אף, אוזן וגרון ונטילת משככי כאבים.
מצ״ב תעודות רפואיות, מסומנות ״10 – 12״

1. רופא אף אוזן וגרון אשר בדק את מרשי איבחן מחיצה שבורה וסטיה בלוע האף. בדיקת שמיעה שביצע הדגימה ירידה קלה בשמיעה.
מצ״ב תעודות רפואיות, מסומנות ״13 – 16״

1. מרשי פנה למוסד לביטוח לאומי בתביעה לקביעת נכותו והוא זומן לוועדה שהתקיימה ביום 22.11.20 אשר קבעה כדלקמן:
נכות זמנית בשיעור 20% בגין שבר סגור בעצמות האף ופציעה אחורית של הראש מיום 21.11.19 ועד ליום 31.1.20.
נכות צמיתה בשיעור 5% בגין כאבי ראש.
מצ״ב פרוטוקול והחלטת המל"ל, מסומנים ״17 – 23״

1. מאז התאונה, סובל מרשי  מכאבי ראש, סחרחורות, מקשיי נשימה ונחירות לילה. מקושי  בישיבה ממושכת, מקושי בהטיית הראש, מקשיי ריכוז מקושי בנשימה ונחירות, מקושי בעבודה ממושכת מול מחשב, קושי בנהיגה ממושכת והטיפולים בו צפויים להימשך גם בעתיד.	

1. מרשי מוגבל מאז התאונה בביצוע פעולות יומיומיות שונות, נזקק לעזרת הזולת ויזקק לכך גם בעתיד.

1. מרשי, מנכ״ל בחברה העוסקת בתחום התחבורה וטכנולוגיה, עבודה טובענית הכרוכה בריכוז ממושך, חדות מחשבה ויכולת לייצר ולהניע תהליכים. עבודתו כרוכה מעצם טיבה וטבעה מישיבה ממושכת, ריכוז ועבודה מול מחשב. מחמת התאונה ותוצאותיה מתקשה מרשי בביצוע עבודתו, הוא נזקק להפוגות ממושכות במהלכה, ונגרמו לו הפסדי שכר.

1. נוכח מגבלותיו מחמת התאונה ותוצאותיה נזקק מרשי להוצאות בגין הסעות מיוחדות ומוניות ויזדקק להוצאות אלה גם בעתיד.

1. בנסיבות המתוארות לעיל, ואך על מנת לייתר את הצורך בהגשת תביעה אהיה מוכן להמליץ בפני מרשי, על סילוק תביעתו תמורת פיצוי גלובאלי בסך 185,000 ₪.

1. לעיונכם וקבלת עמדתכם העניינית אודה.


* לנוחותכם, מצורף בזאת ייפוי כח וטופס ויתור על סודיות רפואית חתומים בידי מרשי שבנדון.

